**bosonul matrix**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te risipeşti haotic

fărâmă divină

prin hotarele minţii

cine eşti

ce alegi să fii azi

în visul cui

îţi petreci eternitatea?

sămânţă de muştar

te prefaci

şi muţi munţii

munte eşti

iarbă albastră alergată

de mustangi în preerie

fluture pictat de dali

vultur

şarpele primordial

la sânul evei

îţi asculţi tăcerea mantră

OM

OM

ţipi şi de naşti moise

solomon

hitler

râzi de durere

plângi de fericire

cu râşii

cu plânşii lumii

te-aduni

eşti tunet

eşti foc

linişte pe cerul betleemului

magii te aşteaptă

cu smirnă

cu aur

şi mir

te risipeşti

şi te aduni

totul şi nimic

fărâmă de lut

ce alegi

să-mi fi azi?